cyanic-selkie/wikianc huggingface dataset:
শিশুর পেটব্যথা
কারণসমূহ
পেটব্যথার কারণ সাধারণত অজানা। ৫ শতাংশের কম শিশুর কান্না অধিকতরভাবে জৈব রোগ হিসেবে বেরিয়ে আসে: যেমন কোষ্ঠকাঠিন্য, অন্ননালীতে অম্লঘাটতি রোগ, দুগ্ধ অগ্রাহ্য, পায়ুগত ফাটলগুলো, মস্তষ্কে রক্তজমাগুলো, শৈশব মাথাধরা। শিশুকে গোরুর দুধ খাওয়ানো হয়, গোদুগ্ধ প্রোটিনে রোগ প্রতিরোধ ক্ষমতা জন্মানোর জন্যে, ফলে পেটব্যথা হয়। সমীক্ষায় দেখা গিয়েছে যে, গোরুর দুধ অ্যালার্জি দ্বন্দ্বরত প্রমাণ করে। যখন কিনা আগেকার দিনে বিশ্বাস করা হোত এটা গ্যাসের যন্ত্রণা সম্পর্কিত বিষয় নয়। অন্য এক তত্ত্ব বলে যে, পেটব্যথা পাচক নলের হাইপারপেরিস্ট্যালসিসএর সঙ্গে সম্পর্কযুক্ত (সংযোগ ও বিচ্ছিন্নার বর্ধিত কার্যকরতার স্তর)। প্রমাণ হল যে, অ্যান্টিকোলিনার্জিক এজেন্টের ব্যবহার এই প্রকল্পের সমর্থনে পেটব্যথার লক্ষণগুলো পরিষ্কার করে। মনোবৈজ্ঞানিক এবং সামাজিক সূত্রগুলো কারণ হিসেবে প্রস্তাবিত, কিন্তু তার কোনো প্রমাণ নেই। সমীক্ষায় জানা যায়, এই তত্ত্ব, যেটা বলে মায়ের (অথবা বাবার) ব্যক্তিত্ব অথবা উৎকণ্ঠা পেটব্যথার কারণ, এটা নয় যে, শিশুর একটা কষ্টকর মজাজের অবস্থা, কিন্তু পেটব্যথাওয়ালা শিশুর পরিবারগুলোতে সম্ভাব্যভাবে এর ফলস্বরূপ উৎকণ্ঠা, ক্লান্তি, এবং পারিবারিক কাজকর্মের সমস্যা বাড়ে। এক্ষেত্রে অনেক প্রমাণ আছে যে, সিগারেট ধূমপান সম্ভবত ঝুঁকি বাড়ায়। এটা দেখা যায়, স্তন্যপান ও বোতলে খাওয়ানো এই দুই পদ্ধতিতেই এর ওপর কোনো ছাপ পড়েনা। পশ্চাদদিকে প্রবাহ পেটব্যথার সঙ্গে সম্পর্কযুক্ত নয়।
রোগনির্ণয়
পেটব্যথার রোগনির্ণয়ে অন্যা্ন্য শক্তিশালী কারণের পর কান্নাকে আলাদা করে ধরা হয়। এটা বৈশিষ্ট্যগতভাবে ইতিহাস এবং শারীরিক পরীক্ষার মাধ্যমে করা হয়, এবং বেশির ভাগ ক্ষেত্রে এক্স-রে অথবা রক্ত পরীক্ষার মতো পরীক্ষার দরকার হয়না। যে শিশুরা কাঁদে সম্ভবত সাধারণভাবে ক্ষুধার্ত, অস্বস্তিপূর্ণ, অথবা অসুস্থ। ১০ শতাংশের কম শিশু যারা পেটব্যথার আওতায় আসে তাদের কান্নার বহরের ওপর নির্ভর করে তাদের রোগে পড়ার অবস্থা। রোগের কারণ হল: শরীরের বর্ধিত তাপমান, শ্বাসকষ্টের ইতিহাস অথবা একটা শিশু যার ওজন ঠিকমতো হয়নি। 'লাল পতাকা' সংকেত দেয় যে, পরবর্তী পরীক্ষাগুলো দরকার; যেমন,
ওপরের সমস্যাগুলো যখন উপস্থিত থাকে তখন যা ঘটে:
স্থিরভাবে কম ওজনপ্রাপ্ত চঞ্চল শিশুদের, যারা দিনে ৫ বারের বেশি বমি করে, অথবা অন্য যথেষ্ট খাওয়ানোর সমস্যাযুক্ত, তাদের অন্যান্য অসুস্থতার মূল্যায়ন অবশ্যই করা দরকার (যেমন, প্রস্রাবের ইনফেকশন, আন্ত্রিক অবরোধ অ্যাসিড রিফ্লাক্স)।
গুঁড়িপানা
থাম্ব|পানির উপরিতলে গুঁড়িপানার স্তর
শিশুর পেটব্যথা
চিকিৎসা
পেটব্যথার ব্যবস্থাপনা সাধারণত রক্ষণশীল এবং মাবাবার পুনরাশ্বাস সংবলিত। সমাধানগুলো যেভাবে করা যাবে: শিশুবাঁধা পায়ের সঙ্গে নোয়ানো, শিশুকে পাশ থেকে অথবা পেট ধরা, শিশুকে পাশ থেকে অথবা সামনে পিছনে দোলানো, যখন মাথাকে সামাল দেওয়া হয়, একটা শিস দেওয়া শব্দ, এবং স্তন্যপান করানো অথবা একটা শান্ত করার জিনিস দেওয়া। চোখে চোখ, কথা বলা, এবং শিশুকে ধরে রাখাও হচ্ছে উপযুক্ত সমাধান, যদিও এটা পুরোপুরি পরিষ্কার নয়, যদি এই কাজগুলো রোগীর মন রাখার জন্যে ওষুধএর ওপর কোনো সুফল থাকে।
গুঁড়িপানা
গুঁড়িপানা (বৈজ্ঞানিক নাম: Wolffia arrhiza) পৃথিবীর ক্ষুদ্রতম সপুষ্পক আবৃতবীজী সংবাহী উদ্ভিদ।  এটি জলজ উদ্ভিদসমৃদ্ধ আরাসি পরিবারভুক্ত প্রজাতিক সদস্য। অ্যারাম বা পিস্টিয়া প্রভৃতি গণও এই পরিবারভুক্ত।
শিশুর পেটব্যথা
ওষুধপত্র
ওষুধ না-দেওয়া দেখা গিয়েছে দুটোই: নিরাপদ এবং কার্যকর। সাইমেথিকোন হল নিরাপদ কিন্তু কাজ করেনা, যখন ডাইসাইক্লোমাইন কাজ করে কিন্তু নিরাপদ নয়। সিমেট্রোপিয়াম ব্রোমাইড ব্যবহারযোগ্য নয় বলে প্রমাণিত, এবং সামান্য প্রমাণ আছে বিকল্প ওষুধ অথবা প্রয়োগগুলোতে। রিফ্লাক্স চিকিৎসায় যখন ওষুধ প্রয়োগ সাধারণ ব্যাপার, সেখানে কোনো প্রমাণ নেই যে সেগুলো প্রয়োজনীয়।
গুঁড়িপানা
বাসস্থান
এটি ইউরোপ, আফ্রিকা ও এশিয়ার বিভিন্ন অঞ্চলের স্থানীয় প্রজাতি। এছাড়া পৃথিবীর অন্যান্য অঞ্চলে অভিযোজিত উদ্ভিদ হিসেবেও পাওয়া যায়। এটি এমন একধরনের জলজ উদ্ভিদ, যা সাধারণত শান্ত পানি যেমন পুকুরে জন্মে থাকে।
শিশুর পেটব্যথা
পথ্য
শিশুদের দিয়ে পথ্যগত পরিবর্তন সাধারণত দরকার হয়না। যে মায়েরা স্তন্যপান করান, একটা হাইপোঅ্যালার্জেনিক পথ্য ময়ের জন্যে - দুধ এবং দুধজাত জিনিস, ডিম, গমের জিনিস, এবং বাদামজাতীয় জিনিস না-খাওয়া সম্ভবত অবস্থার উন্নতি করে, যখন শুধু গোরুর দুধ বন্ধ করা অবস্থার কোনো উন্নতি ঘটায়না ফরমুলা-খাওয়ানো শিশুদের ক্ষেত্রে পরিবর্ত সয়া-ভিত্তিক অথবা জলীয় প্রোটিন ফরমুলা সম্ভবত সহায়ক হয়। যেখানে সয়া-ভিত্তিক ফরমুলা দ্বন্দ্বপূর্ণ, সেখানে জলীয় প্রোটিন ফরমুলা ব্যবহারের সুযোগ অনেক কার্যকর দুটো ফরমুলাই অনেক দামি এবং সেরকম রুচিকর নয়। বিকল্প হিসেবে ফাইবারের সঙ্গে খাওয়ানো সেভাবে সুবিধে দেখায়না।
গুঁড়িপানা
শারীরতত্ত্ব
গুঁড়িপানা উদ্ভিদের সবুজ অংশ অর্থাৎ পাতা একটি চ্যাপ্টা গোলীয় তল, যা উদ্ভিদকে পানিতে ভাসতে সাহায্য করে। উদ্ভিদটি প্রস্থে ১ মিমি চওড়া। এতে মাত্র কয়েক সারি পত্ররন্ধ্র বিদ্যমান। এতে কোনো মূল থাকে না। একটিমাত্র পুংকেশর ও গর্ভকেশরযুক্ত ফুল উৎপাদন করে। তবে প্রায়শই এর গোলাকার অংশ থেকে অঙ্গজ জননের মাধ্যমে নতুন উদ্ভিদ জন্ম নেয়। শীতকালে গুঁড়িপানা সুপ্তাবস্থায় চলে যায় এবং পানির তলদেশে স্টুরিওন বা কন্দ হিসেবে অবস্থান করে। স্টুরিওন হলো এক ধরনের রূপান্তরিত বিটপ যা থেকে শীতের শেষে নতুন উদ্ভিদ জন্মায়। এই উদ্ভিদটি উভজীবী হিসেবে সালোকসংশ্লেষণ প্রক্রিয়ায় যেমন নিজের খাদ্য তৈরি করতে পারে, তেমনি পরিবেশ থেকে দ্রবীভূত কার্বন হিসেবেও শক্তি শোষণ করে।
শিশুর পেটব্যথা
বিকল্প ওষুধ
মেরুদণ্ডগত সুযোগসন্ধান থেকে কোনো পরিষ্কার সুবিধে পাওয়া যায়না অথবা বার্তা দেখানো হয়েছে উপরন্তু, যেহেতু শিশুদের পেটব্যথায় ঘাড় সম্বন্ধীয় সুযোগসন্ধানএর জন্যে কোনো নিরাপত্তার প্রমাণ নেই, এটা পরামর্শ দেওয়া হয়না। ঘাড় অঞ্চলের সুযোগসন্ধানে একটা তিন মাস বয়সের বাচ্চার মৃত্যু হওয়ার বিষয় ছিল।
গুঁড়িপানা
পুষ্টি উপাদান
এই ক্ষুদ্র উদ্ভিদটি অত্যন্ত পুষ্টিকর। এর সবুজ অংশের শুষ্কভরের প্রায় ৪০% প্রোটিন এবং কন্দের ৪০% হলো শ্বেতসার। এতে মানবদেহের জন্য প্রয়োজনীয় বেশ কিছু অ্যামিনো অ্যাসিড, তুলনামূলক অধিক পরিমাণে ভোজ্য খনিজ লবণ ও পদার্থ যেমন ক্যালসিয়াম, ম্যাগনেসিয়াম এবং জিঙ্ক ও ভিটামিন বি১২ রয়েছে। সহজলভ্য ও সস্তা খাদ্য হিসেবে বহু আগে থেকেই বার্মা, লাওস ও থাইল্যান্ডে গুঁড়িপানা খাওয়ার চল রয়েছে। এসব দেশে উদ্ভিদটি খাই-নাম (পানির ডিম) নামে পরিচিত।
শিশুর পেটব্যথা
পূর্বাভাস
যে শিশুরা পেটব্যথায় ভোগে তারা এক বছর বয়সে পেটব্যথায় না-ভোগা শিশু সঙ্গীদের মতোই থাকবে শুধু চিকিৎসার কল্যাণে।
গুঁড়িপানা
কৃষিক্ষেত্রে গুরুত্ব
গুঁড়িপানা খুব দ্রুত বংশবৃদ্ধি করে। মাত্র ৩ থেকে ৪ দিনেই ভাসমান বেডে চাষ করা যায়। ইন ভিট্রো পদ্ধতিতেও মাত্র চারদিনে দ্বিগুণ হারে বৃদ্ধি পেতে দেখা যায়।
শিশুর পেটব্যথা
মহামারী সংক্রান্ত বিদ্যা
পেটব্যথা ১০-৪০ শতাংশ শিশুকে আক্রমণ করে যেটা ছেলে এবং মেয়েদের ক্ষেত্রে সমহারে ঘটে।
ইতিহাস
'পেটব্যথা' (colic) শব্দটা এসেছে ক্ষুদ্রান্ত্রের জন্যে প্রাচীন গ্রিক শব্দ থেকে (অংশীদার হিসেবে এটার মূল শব্দ হল 'colon')। এটা এক বছর বয়সী ওষুধের জন্যে শিশুর কাঁদার অভ্যাস। খ্রিস্টীয় দ্বিতীয় শতকের সময়ে, গ্রিক চিকিৎসক গ্যালেন ধীর চঞ্চল শিশুদেরকে আফিম খেতে পরামর্শ দেন, এবং ইউরোপে মধ্য বয়সকালে, মায়েরা এবং ধাত্রীরা প্রত্যেক খাওয়ার সময় তাদের স্তনের বোঁটায় আফিম লোশন লাগিয়ে রাখতেন। সাধারণভাবে মদও শিশুদের দেওয়া হোত। বিগত দশকগুলোতে, ডাক্তারা পেটব্যথায় ভোগা শিশুদের স্বস্তিদায়ক ওষুধের সঙ্গে চিকিৎসার সুপারিশ করতেন (যেমন, ফেনোবারবিটাল, ভ্যালিয়াম, মদ), অ্যানালজেসিক্স (যেমন, আফিম) অথবা অ্যান্টি-স্প্যাস্ম ওষুধ (যেমন, স্কোপোলামাইন, ডোন্নাটাল), কিন্তু এসমস্ত ওষুধ আর সুপারিশ করা হয়না কারণ এর শক্তিশালী পার্শ্ব-প্রতিক্রিয়া, এমনকি মৃত্যু পর্যন্ত হতে পারে।
কৃষ্ণধন সিংহ
কৃষ্ণধন সিংহ বিষ্ণুপ্রিয়া মণিপুরী সাহিত্যের নব্য আধুনিক যুগ অর্থাৎ গত শতকের বিশের দশকের সাহিত্যিক। তার জন্ম অসম রাজ্যের হাইলাকান্দি জেলার ঝাপিরবন্দ গ্রামে। তার রচনার মধ্যে "আরতির" এবং "ভক্তির সুর" উল্লেখযোগ্য।
প্রকাশিত গ্রন্থ
তার প্রকাশিত গ্রন্থ -
কুচিয়ামোড়া ইউনিয়ন
কুচিয়ামোড়া ইউনিয়ন বাংলাদেশের খুলনা বিভাগের মাগুরা জেলার মাগুরা সদর উপজেলার একটি ইউনিয়ন পরিষদ। এটি ৯২.৫৭ কিমি২ (৩৫.৭৪ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪৬২ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ২১টি।
জাভেদ আলী (রাজনীতিবিদ)
ভারতের সম্বল ইউপি থেকে এসপি রাজনীতিকের জন্য, জাভেদ আলী খান দেখুন
কুনওয়ার জাভেদ আলী খান (১৯৩৫ - ২০১৬) ভারতের উত্তর প্রদেশের সাদাবাদের একজন ভারতীয় জাতীয় কংগ্রেসের রাজনীতিবিদ ছিলেন।
তিনি বিখ্যাত সাদাবাদের নবাব পরিবারে জন্মগ্রহণ করেন এবং আশরাফ আলী খানের পুত্র। তাঁর পিতাও দীর্ঘকাল রাজনীতিবিদ ছিলেন যিনি স্বাধীনতা-পূর্ব ১৯৩৯ সালে সালে এবং পরে ১৯৬৯ সালে সাদাবাদ পরিষদের প্রতিনিধিত্ব করেছিলেন
জাভেদ আলী ১৯৮০ সালে সাদাবাদ থেকে উত্তর প্রদেশ বিধানসভায় ভারতীয় জাতীয় কংগ্রেস দলের প্রার্থী হিসাবে নির্বাচিত হন, সেই সময়ে তিনি বিশ্বনাথ প্রতাপ সিংয়ের মুখ্যমন্ত্রীত্বের অধীনে উত্তর প্রদেশের গণপূর্ত বিভাগের মন্ত্রী হিসেবেও দায়িত্ব পালন করেন। ১৯৮০-৮৩ সাল।  ১৯৯৯ সালে, তিনি জলেসার থেকে কংগ্রেস প্রার্থী হিসাবে নির্বাচনে প্রতিদ্বন্দ্বিতা করেছিলেন কিন্তু জয়ী হননি।
তিনি ২২ ডিসেম্বর ২০১৬ সালে সাদাবাদে নিজ বাড়িতে ইন্তেকাল করেন
বাংলাদেশ সশস্ত্র বাহিনী বিভাগ
সশস্ত্র বাহিনী বিভাগ গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়।
ইতিহাস
বাংলাদেশ সশস্ত্র বাহিনী বিভাগ ১৯৭৮ সালে প্রতিষ্ঠালগ্ন থেকেই কয়েকবার গঠনগত অবস্থা পরিবর্তিত হয়েছে। এটি প্রতিরক্ষা মন্ত্রণালয়ের অধীনে ডিসেম্বর ১৯৭৮ সালে কমান্ডার-ইন-চীফ এর সচিবালয় হিসেবে উন্নীত হয়েছিল। ৮ বছর পর ১৯৮৬ সালের নভেম্বরে ১০ তারিখ, এটা সুপ্রিম কমান্ড সদর হিসাবে একই মন্ত্রণালয়ের অধীনে পুনঃনামকরণ করা হয়। । বর্তমানে সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্যসম্পাদন করছে।
সংস্থা
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত। পরিচালকের দপ্তরগুলো হল :
রহিন উৎসব
রহিন উৎসব ভারতের পশ্চিমবঙ্গ রাজ্যের জঙ্গলমহল তথা পুরুলিয়া, বাঁকুড়া, পশ্চিম মেদিনীপুর এবং ঝাড়গ্রাম জেলার কৃষিভিত্তিক উৎসব।
সময়কাল
প্রচলিত একটি কথা আছে "বারো মাসে বারুনি তোরো দিনে রইইন বা রহিন ৷ জ্যৈষ্ঠ মাসের তেরো তারিখে বীচ পুহ্না বা বীজ বপন উপলক্ষে রহিন উৎসব উদ্‌যাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাঁধা থাকে না।
পালনরীতি
এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি (চাষযোগ্য জমিতে বছরের প্রথমে লাঙল চষার পর যে মাটি তৈরী হয়) এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রোহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে।
আউটার স্টেডিয়াম মাঠ
আউটার স্টেডিয়াম মাঠ বাংলাদেশের রাজধানী ঢাকার একটি প্রধান পাবলিক ক্রীড়া মাঠ। এটি একটি বহু-ব্যবহারের স্টেডিয়াম যার ধারণক্ষমতা ১০,০০০।
কুফী লিপি
কূফী লিপি হল আরবি হরফের প্রাচীন চারুলিপি রূপ। প্রাচীন নাবাতীয় বর্ণমালার পুনর্বিন্যাসে এই লিপির উদ্ভব হয়েছে। ৭ম শতাব্দীর শেষদিকে ইরাকের কুফায় এই লিপির উদ্ভব হয় ও পরে অন্যান্য স্থানে তা ছড়িয়ে পড়ে। ১১শ শতাব্দী নাগাদ এটি কুরআনে ব্যবহৃত প্রধান লিপি ছিল।
ব্যবহার
৮ম থেকে ১০শ শতাব্দী পর্যন্ত পান্ডুলিপিতে কূফী লিপির ব্যবহার সবচেয়ে বেশি হত। সেলজুক মুদ্রা ও সৌধ এবং প্রথমদিককার উসমানীয় মুদ্রায় এই লিপি দেখতে পাওয়া যায়। এর আলঙ্করিক বৈশিষ্ট্য থাকায় তুরস্কে প্রজাতন্ত্র ঘোষণার আগে জনসাধারণের জন্য নির্মিত দালান ও বসতবাড়িতে অলংকরণের জন্য কূফী লিপিতে কারুকাজ করা হত।
ইরাকের বর্তমান পতাকায় কূফী লিপিতে আল্লাহু আকবর লেখা রয়েছে।
বর্গাকার ও জ্যামিতিক কূফী
দেয়ালে ব্যবহারের জন্য বর্গাকার ও জ্যামিতিক কূফী লিপি ব্যবহার হয়। ইরানের বান্নাই নামে পরিচিত পদ্ধতিতে কখনো সম্পূর্ণ দালান আল্লাহ, মুহাম্মদ ও আলি ইবনে আবি তালিবের নাম লিখিত টাইলসে আচ্ছাদিত করা হয়।
পাশ্চাত্যে প্রভাব
সিউডো-কূফী বা কুফিস্ক হল কূফী লিপির অনুকরণে গড়ে উঠা লিপিশিল্প। রেনেসা বা মধ্য যুগে এই রীতি গড়ে উঠেঃ “ইউরোপীয় শিল্পে আরবির অনুকরণকে প্রায় সিউডো-কূফী বলে বর্ণনা করা হয়, এর উদ্ভব হয়েছে আরবি লিপি থেকে যাতে সোজা ও কৌণিক টানের উপর গুরুত্বারোপ করা হয়, এবং তা ইসলামি স্থাপত্যের অলংকরণে প্রায়শ ব্যবহার হয়"।
পাকিস্তানে নারীবাদ
পাকিস্তানে নারীবাদ পাকিস্তানি নারীদের অধিকার বিষয়ক আলোচনা সম্পর্কিত। পাকিস্তানের নারীদের সামাজিক, আর্থনীতিক এবং রাজনীতিক অধিকার এবং পুরুষদের সঙ্গে তাল মিলিয়ে চলাটা পাকিস্তানে নারীবাদের অন্যতম আলোচ্য বিষয়।  পাকিস্তানের স্বাধীনতা পর থেকেই পাকিস্তানের নারীসমাজের জন্য অধিকার বিষয়ক কর্মকাণ্ড হয়ে আসছে; এছাড়া পাকিস্তানে স্বৈরাচারবিরোধী আন্দোলন নারীবাদের সঙ্গে সম্পর্কিত ছিলো। পাকিস্তানে নারীরা অনেক ধরনের সমস্যায়ই পড়েছেন তাদের ন্যায্য অধিকার প্রতিষ্ঠা করতে গিয়ে কারণ পাকিস্তানের সমাজ ঐতিহাসিকভাবেই পুরুষতান্ত্রিক ছিলো।
পেছনের কাহিনী
লিঙ্গ সমতার ক্ষেত্রে পাকিস্তানের সমাজের অবস্থা অনেক ঋণাত্মক; বিশ্বের ১৫৩টি দেশের ভেতরে পাকিস্তান ১৫১তম অবস্থানে এসেছিলো ওয়ার্ল্ড ইকোনমিক ফোরাম-এর একটি জরিপে এমনটাই উঠে এসেছিলো যে পাকিস্তানে লিঙ্গ সমতা নেই বললেই চলে। একই সংস্থা থেকে আরো একটি বিস্ময়কর তথ্য ২০২০ সালে উঠে আসে যে পাকিস্তানের ৫০ লাখ মেয়ে শিশুকে বিদ্যালয়ে যেতে দেওয়া হয়না। ইউনিসেফ-ও বলে যে, পাকিস্তানে নাকি মেয়েদের খুবই অল্প বয়সে বিয়ে করিয়ে দেওয়া হয়। পাকিস্তানের অনেক অশিক্ষিত সমাজে আবার অমুসলিম মেয়েদেরকে জোর করে মুসলিম বানিয়ে বিয়ে করা হয় - এরকম খবরও এসেছে; মোদ্দা কথা যে, পাকিস্তানের সমাজে মেয়েদের অবস্থান ভালো নেই। আর যারা ভালো থাকেন তারা পাকিস্তানের অভিজাত শ্রেণীর নারী এবং শিক্ষিত নারীদের কাতারে পড়েন।
জয়া রহমান নাম্নী একজন পাকিস্তানি নারীবাদী বলেন যে, পাকিস্তানের সমাজে মেয়েদের শরীর নিষিদ্ধ, যৌনতা নিষিদ্ধ, সমাজে মেয়েদের বিন্দুমাত্র স্বাধীনতা দেওয়া হয়না। তিনি আরো দাবি করেন যে, পাকিস্তান রাষ্ট্রটি জন্ম থেকেই পুরুষতান্ত্রিক এবং নারীবিদ্বেষী; নারীরা ভালোবেসে বিয়ে করলে অনার কিলিং-এর শিকার হয়। পাকিস্তানে সংস্কৃতি অনেক রক্ষণশীল যেখানে পুরুষরা নারীদেরকে বিয়ে করার জন্য মুখিয়ে থাকে - এমন কথা বলেছিলেন আরেক নারীবাদী নাহার জিয়া; তিনি বলেছিলেন, পাকিস্তানি সংস্কৃতিই মেয়েদের স্বাধীনতা আটকিয়ে রাখে, সমাজ হচ্ছে অবদমনমূলক, কোনো স্বাধীনতা নেই; পুরুষরা বেকার থাকলে বিয়ে করেনা বা করতে পারেনা।
পাকিস্তানের ১৯৪৭ সালে স্বাধীনতার পর থেকে পাকিস্তানের সমাজের অভিজাত শ্রেণীর নারীরা নারীবাদ, নারী-অধিকার এইগুলো ব্রিটিশ সমাজ থেকে শিখে আসতে শুরু করেছিলেন কিন্তু পাকিস্তানের সব সমাজে তাদের প্রচেষ্টার কোনো উপাদান আসতে পারেনি। অল পাকিস্তান উইমেন অ্যাসোসিয়েশন সংস্থাটি মূলত ধনী নারীদের জন্য ছিলো; ১৯৫৬ সালের পাকিস্তানের প্রথম সংবিধানে নারীদের সেরকম কোনো অধিকার আলাদাভাবে উল্লেখিত হয়নি; ১৯৬০-এর দশকে আইয়ুব খানের শাসনও অভিজাত নারীসমাজের উন্নয়ন নিয়ে ব্যস্ত ছিলেন এবং তিনি ১৯৬১ সালে একটি পুরুষতান্ত্রিক বিয়ে আইন চালু করেন।
প্রথম ধাপঃ ১৯৪৭-'৫২
১৯৪৭ সালে পাকিস্তান রাষ্ট্রটি জন্মের সময় নাকি ৭৫,০০০ নারী ভারতীয়দের দ্বারা ধর্ষিত হয়েছিলো এবং এই ঘটনার কোনো বিচার হয়নি। পাকিস্তানের জাতির জনক হিসেবে পরিচিত মুহাম্মদ আলী জিন্নাহর বোন ফাতেমা জিন্নাহ উইমেন্স রিলিফ কমিটি নামের একটি সংস্থা বানান ১৯৪৭ সালেই যদিও এই সংস্থা নারীদের কল্যাণে বিশেষ কোনো কাজে আসতে পারেনি।
বেগম রানা লিয়াকত আলি খান অল পাকিস্তান উইমেন অ্যাসোসিয়েশন নামের সংস্থা গড়ে তোলেন ১৯৪৮ সালে; ১৯৫১ সালে তার স্বামী প্রধানমন্ত্রী লিয়াকত আলি খান খুন হন, এতে রানা'র তৈরিকৃত সংস্থাটির কার্যক্রম কার্যত নষ্ট হয়ে যায়। ১৯৫২ সালে রানা জাতিসংঘে পাকিস্তানের নারীসমাজ নিয়ে বক্তব্য রেখেছিলেন।
পাকিস্তানের সমাজের এরপর ১৯৮০-এর দশকের আগ পর্যন্ত নারীবাদী কোনো কার্যক্রম দেখা যায়নি।
দ্বিতীয় ধাপঃ আশির দশক
১৯৭০-এর দশকে জুলফিকার আলি ভুট্টোর শাসনামল নারীদেরকে কিছু দেয়নি; ১৯৭৭ সালে সেনাবাহিনী প্রধান (পাকিস্তান) জেনারেল জিয়াউল হক সামরিক আইন জারী করেন। জেনারেল জিয়া ছিলেন পুরোদস্তুর একজন ইসলামপন্থী শাসক যিনি পাকিস্তানের আইনে ইসলামী আইনের অনেক কিছু চালু করেন; জিয়ার আমলে প্রেম-ভালোবাসা, যৌনতা বা পুরুষদের সঙ্গে নারীদের মেলামেশা খুব কড়াকড়িভাবে নজরের আওতায় আনা হয়েছিলো; ইসলামী আইন অনুযায়ী এইসব কর্মকাণ্ডের বিচার হতো এবং জিয়ার সরকার সমালোচনার মুখে পড়েছিলেন পাকিস্তানে ইসলামী আইন আনা জন্য; এর মধ্যেই নারীবাদীদের 'উইমেন্স অ্যাকশন ফোরাম' নামের একটি সংগঠন তৈরি হয় ১৯৮১ সালে। জিয়ার সরকার বোরকা পরা নারীদেরকে বোরকা পরতে উৎসাহিত করতো এবং সাধারণ নারীদের উপর পুলিশ নজরদারি করতো যে তারা বোরকা পরছে কিনা যদিও জেনারেল জিয়া পরে নম্র হন এবং সংবাদপত্রে নারীদের নারীবাদী লেখা লিখার অনুমতি দেন; নারীরা যারা চলচ্চিত্র, নাটক এবং টেলিভিশনে চাকরি করতো তাদের উপর জিয়ার সরকার শুরুতে কড়াকড়ি করলেও পরে নমনীয় হয়ে যায়; নারীদের অভিনয় করা, গান গাওয়া এগুলো জিয়া বেশি দিন দাবিয়ে রাখতে সক্ষম হননি। অনেক নারীবাদী নারী জোর গলায় জেনারেল জিয়ার শাসনের বিরোধিতা করতে থাকেন।
জিয়া পরবর্তী যুগ; ১৯৮৮-২০০৮
জিয়া ১৯৮৮ সালে একটি বিমান দূর্ঘটনায় মারা যান এবং বেনজির ভুট্টো পাকিস্তানের প্রথম নারী প্রধানমন্ত্রী হিসেবে দায়িত্ব নেন; পাকিস্তান হয়ে যায় প্রথম মুসলিম দেশ যেটাতে একজন নারী প্রধানমন্ত্রী হয়েছেন। বেনজির নারীবাদ, নারী-অধিকার, নারী-সমতা এগুলোর ওপর জোর দিতে থাকেন। বেনজির যদিও বেশিদিন ক্ষমতায় থাকতে পারেননি তবে তার শাসনামলে নারীদের বাধ্যতামূলক ভাবে বোরকা পরাটা বাতিল করা হয় যেটা জেনারেল জিয়া করে গিয়েছিলেন; বেনজিরের পর নওয়াজ শরীফ এবং তার পরে জেনারেল পারভেজ মুশাররফ ক্ষমতায় আসেন; এই দুই সরকারই নারীদের ব্যাপারে অন্য যে কোনো সরকারের তুলনায় উদার ছিলো।
২০০৮-বর্তমান
২০০৮ সাল থেকে এর পরের বছরগুলোতে পাকিস্তানের নারীসমাজ অনেক আন্দোলনে জড়ানোর অধিকার পায় খুব ভালো করে। পাকিস্তান পিপলস পার্টি পাকিস্তানের সমাজে নারীদের অধিকারের ব্যাপারে প্রচারণা চালায়; তাছাড়া পাকিস্তান তেহরিক-ই-ইনসাফ দলটিও নারীদের ক্ষেত্রে নমনীয়।
পাকিস্তানে উদারপন্থী নারীবাদ
পাকিস্তানে ২০১০-এর দশকে উদারপন্থী নারীবাদ চালু হয় যারা নারীদের প্রেম-ভালোবাসা এবং যৌনতার স্বাধীনতার পক্ষে সংবাদপত্রে লেখালেখি করে।
ঢাকা শিক্ষা বোর্ড ল্যাবরেটরি স্কুল এন্ড কলেজ
ঢাকা শিক্ষা বোর্ড ল্যাবরেটরি স্কুল এন্ড কলেজ বাংলাদেশের রাজধানী ঢাকার মিরপুরে অবস্থিত একটি স্কুল ও কলেজ। এটি একটি স্বায়ত্তশাসিত প্রতিষ্ঠান। প্রতিষ্ঠানটিতে ১ম হতে দ্বাদশ শ্রেণি পর্যন্ত পাঠদান করা হয়। ১৯৮৬ সালের ৩ মার্চ এই প্রতিষ্ঠানটি “শিক্ষা বোর্ড ল্যাবরেটরী স্কুল” নামে প্রথম আত্মপ্রকাশ করে। তারপর ১৯৯৯ সালে প্রতিষ্ঠানটি কলেজে উন্নীত করা হয়। এই প্রতিষ্ঠানটির বর্তমান নাম “ঢাকা শিক্ষা বোর্ড ল্যাবরেরি স্কুল এন্ড কলেজ”। ঢাকা শিক্ষা বোর্ডের মাননীয় চেয়ারম্যানের সরাসরি তত্ত্বাবধানে প্রতিষ্ঠানটি পরিচালিত।
ইতিহাস
১৯৮৬ সালে এ প্রতিষ্ঠানটি প্রতিষ্ঠিত হয়।
শিক্ষা ও পাঠ্যক্রম
এ কলেজে ১ম থেকে ১০ম শ্রেণি পর্যন্ত ছাত্র/ছাত্রীদের পাঠদান করা হয়। ১১শ ও ১২শ শ্রেণিতে শুধুমাত্র মেয়েদের পাঠদান করা হয়। মাধ্যমিক ও উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা শাখার কার্যক্রম চালু রয়েছে।
সৈয়দপুর (দ্ব্যর্থতা নিরসন)
সৈয়দপুর দ্বারা বোঝানো যেতে পারে:
জগন্নাথ প্রসাদ অগরওয়াল
জগন্নাথ প্রসাদ অগরওয়াল ছিলেন একজন ভারতীয় রাজনীতিবিদ। তিনি একজন নির্বাচিত সংসদ সদস্য ছিলেন, যিনি ভারতীয় জাতীয় কংগ্রেসের হয়ে রাজ্যসভায় উত্তর প্রদেশের প্রতিনিধিত্ব করেন।
অ্যাকোয়ারিয়াম
thumb|250px| বাড়িতে ব্যবহার্য্য সাধারণ মানের অ্যাকোয়ারিয়াম
রাজশাহী জেলা সুইমিংপুল
রাজশাহী জেলা সুইমিংপুল বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি রাজশাহী শহরের সপুরায় মুক্তিযুদ্ধ স্মৃতি স্টেডিয়াম কমপ্লেক্সে স্টেডিয়ামের উত্তর পাশে অবস্থিত। এটি জেলার প্রথম সরকারী জল ক্রীড়া আয়োজনের সুইমিংপুল। অপরটি রাজশাহী মহিলা ক্রীড়া কমপ্লেক্সের অন্তর্গত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় রাজশাহী জেলা ক্রীড়া সংস্থার তত্বাবধায়নে রয়েছে।
অ্যাকোয়ারিয়াম
অ্যাকুরিয়াম (Aquarium) জলচর প্রাণী তথা মাছ সংরক্ষণ করার বিশেষ ধরনের জায়গা হিসেবে পরিচিত। এছাড়াও, যে-সকল প্রাণী জলে বসবাস করে (জলচর প্রানী) সেগুলোও এ জায়গায় শৌখিন মানুষ কর্তৃক শখের বশবর্তী হয়ে সংরক্ষিত হয়ে থাকে। বাড়ী, ব্যবসা-প্রতিষ্ঠান, রেস্তোরাঁ ইত্যাদি স্থানের এক পার্শ্বে অ্যাকুরিয়াম রাখা বর্তমানে বিশ্বের সর্বত্র অত্যন্ত জনপ্রিয় শখে পরিণত হয়েছে। যিনি অ্যাকুরিয়াম রক্ষণাবেক্ষন করেন, তিনি অ্যাকুয়ারিস্ট নামে অভিহিত হয়ে থাকেন। তিনি অত্যন্ত যত্নসহকারে পাত্রে সংরক্ষিত মাছগুলোকে প্রাকৃতিক জীবনপ্রণালীর ন্যায় অভিযোজন উপযোগী একই ধরনের পরিবেশে রাখতে আন্তরিকভাবে সচেষ্ট হন। একই ধরনের পরিবেশ বলতে পানির গুণগতমান, প্রয়োজনীয় আলোক সরবরাহ ব্যবস্থা এবং উপযুক্ত খাদ্যের সংস্থান এর সাথে ওতপ্রোতভাবে জড়িত।
রাজশাহী জেলা সুইমিংপুল
নির্মাণ
জাতীয় ক্রীড়া পরিষদের উদ্যোগে রাজশাহী জেলা সুইমিংপুলের নির্মাণ পরিকল্পনা শুরু হয় ১৯৯৫ সালে ২০০৩ সালের ৫ ফেব্রুয়ারি এটির ভিত্তিপ্রস্তর স্থাপন ও নির্মাণ কাজ শুরু হয়। ২০০৮ সাল পর্যন্ত এটির নির্মাণ কাজ চলে। ২০১০ সালের জুন থেকে এটির আনুষ্ঠানিক কার্যক্রম শুরু হয় ও জাতীয় ক্রীড়া পরিষদ রাজশাহী জেলা ক্রীড়া সংস্থাকে হস্তান্তর করে। এটির জন্য জমি অধিগ্রহণ ও কাঠামো নির্মাণে যথাক্রমে ৪৫ লক্ষ ও ২ কোটি ৭৫ লক্ষ (মোট ৩ কোটি ২০ লক্ষ) টাকা ব্যয় হয়।
অ্যাকোয়ারিয়াম
ল্যাটিন ভাষার অ্যাকোয়া (অর্থ জল) এবং আরিয়াম (অর্থ সম্পর্কযুক্ত একটি জায়গা) মিলে অ্যাকোয়ারিয়াম (অ্যাকুরিয়াম) এ হয়েছে।
রাজশাহী জেলা সুইমিংপুল
আয়োজন
রাজশাহী জেলা সুইমিংপুল বিভিন্ন পর্যায়ে থানা থেকে বিভাগ পর্যন্ত স্কুল-মাদ্রাসার সাঁতার প্রতিযোগিতা, রাজশাহী জেলা বার্ষিক সাঁতার প্রতিযোগিতার নিয়মিত আয়োজন স্থল। ২০০৮ সালের রাজশাহী বিভাগীয় সাঁতার প্রতিযোগিতা এই স্থানের উল্লেখযোগ্য ক্রীড়ানুষ্ঠান।
বৈশিষ্ট্য
এটি খোলা আকাশের নীচে উম্মুক্ত ৮ লেন বিশিষ্ট সুইমিংপুল। সাঁতারুদের বিশ্রাম ও পরিবর্তন কক্ষ আছে। বর্তমানে এখানে জেলা ক্রীড়া সংস্থা নিয়োজিত প্রশিক্ষক আছেন।
অ্যাকোয়ারিয়াম
বৈশিষ্ট্যাবলী
সাধারণতঃ এর আবরণ কাচের হয়। কিংবা খুবই শক্ত ও মজবুত আকৃতির এক্রিলেট পলিমার দিয়ে তৈরী। ঘণকাকৃতি অ্যাকোয়ারিয়াকে ফিস ট্যাঙ্ক বা ট্যাঙ্ক বলে। গোলাকৃতি বোলের তৈরী অ্যাকুরিয়াম ফিস বোলস নামে পরিচিত। কমপক্ষে এর এক পার্শ্বে স্বচ্ছ আবরণ থাকে। একটি অ্যাকুরিয়াম ছোট্ট পানির ট্যাঙ্ক থেকে শুরু করে সম্পূর্ণ ভবন কিংবা বৃহৎ ধরনের ট্যাংক আকৃতির হতে পারে। অ্যাকোয়ারিস্ট এর মালিকানাস্বত্ত্ব হওয়ায় নির্দিষ্ট স্থান থেকে জীবিত মাছ ক্রয় কিংবা সংগ্রহ করে এতে সংরক্ষণ করেন। বিশেষ ধরনের পানির উপযুক্ততা ও গুণগতমান এবং অন্যান্য বৈশিষ্টপূর্ণ উপাদান বাড়ি উপযোগী অ্যাকোয়ারিয়ামের জন্য প্রয়োজন পড়ে।
লবণাক্তের পরিমাণের উপর ভিত্তি করে অ্যাকুরিয়ামকে শ্রেণীবিন্যাস করা যায়। স্বাদুপানির অ্যাকুরিয়া বা ফ্রেসওয়াটার অ্যাকুরিয়া সবচেয়ে জনপ্রিয়; কেননা এতে খরচের পরিমাণ খুবই সামান্য। জটিল উপাদানসহ নির্দিষ্ট স্থান নির্ধারণ এবং রক্ষণাবেক্ষনহেতু সামুদ্রিক অ্যাকুরিয়া বা ম্যারিন অ্যাকুরিয়া বেশ ব্যয়বহুল। মেরুদণ্ডহীন প্রাণী ও বিভিন্ন প্রজাতির মাছ এতে ব্যবহার করা হয়। এছাড়াও, সামুদ্রিক এবং স্বাদু পানি - উভয়ের সংমিশ্রণে ব্র্যাকিশ ওয়াটার অ্যাকোয়ারিয়ায় মৎস্য সংরক্ষণ করা হয়।
উদ্দেশ্যাবলী
thumb|250px| মার্কিন যুক্তরাষ্ট্রের [[জর্জিয়া অ্যাকোয়ারিয়াম বিশ্বের বৃহত্তম তলদেশ উপযোগী সুড়ঙ্গ অ্যাকোয়ারিয়াম রয়েছে।]]
পর্যটন শিল্পের প্রসারে ও পর্যটকদের আকর্ষণের জন্য বৃহদাকৃতি, জনসাধারণের উপযোগী অ্যাকোয়ারিয়াম তৈরী করা হয়ে থাকে। সেখানে কর্তৃপক্ষের উদ্যোগে ও ব্যবস্থাপনায় বিভিন্ন রং-বেরংয়ের মাছ এবং অন্যান্য জলজ প্রাণী (যেমন: হাঙ্গর, ডলফিন, কচ্ছপ, শামুক, ঝিনুক, চিংড়ি ইত্যাদি) বৃহৎ জলাধারে রাখা হয়। এছাড়াও, বিপণ্ন ও প্রায় বিলুপ্ত প্রজাতির মাছ, উদ্ভিদ, জলজ প্রাণীকে রক্ষার লক্ষ্যে অ্যাকুরিয়াম নির্মাণ করা হয়। এ ধরনের অ্যাকুরিয়াম রয়েছে অস্ট্রেলিয়া র সিডনী অ্যাকোয়ারিয়ামে।
পাবলিক অ্যাকুরিয়াম মূলতঃ সাধারণ জনগণের কাছে প্রদর্শনের জন্য তৈরী করা হয়। এতে বৃহৎ আকারের প্রজাতি কিংবা পরিবেশে প্রাপ্ত বৃহত্তম প্রাণী থাকতে পারে যা বাড়ির অ্যাকুরিয়ামে সংরক্ষণ করা মোটেই সম্ভবপর নয়। জর্জিয়া অ্যাকুরিয়াম বিশ্বের বৃহত্তম তলদেশ উপযোগী সুড়ঙ্গ অ্যাকুরিয়াম হিসেবে স্বীকৃত। একমাত্র এখানেই রয়েছে ৬,৩০০,০০০ ইউএস গ্যালন বা ২৪,০০০ কিউবিক মিটার পানি।
শচিনি আয়েন্দ্র স্ট্যানলি
শচিনি আয়েন্দ্র স্ট্যানলি (සචිනි අයේන්ද්‍රා ස්ටැන්ලි), একজন শ্রীলঙ্কার চলচ্চিত্র অভিনেত্রী, যিনি বর্তমানে সিংহল চলচ্চিত্র শিল্পে কাজ করছেন। তিনি ২০০৩ সালে মিস শ্রীলঙ্কা জিতেছিলেন এবং চীনের সানিয়ায় ৫৩তম মিস ওয়ার্ল্ড প্রতিযোগিতায় শ্রীলঙ্কার প্রতিনিধিত্ব করেছিলেন। মিস শ্রীলঙ্কা হিসাবে মুকুট পরার পর, তিনি সেনেশ দিসানাইকে বান্দারা পরিচালিত তার প্রথম চলচ্চিত্র আদারনেয়া ওয়াসানায়া এ অভিনয় করেন যা ২০০৪ সালে মুক্তি পায়। তিনি তার অভিনয়ের জন্য সিগনিস শ্রীলঙ্কা ফিল্ম অ্যাওয়ার্ডে সেরা সহ-অভিনেত্রীর পুরস্কার জিতেন।
২০০৫ সালে সিরাসা টিভিতে কুমারসিরি আবেকুন পরিচালিত 'হিরুনি' নাটকে নাম ভূমিকায় অভিনয় করে তার টেলিভিশনে আত্মপ্রকাশ ঘটে। ২০০৯ সালে ইন্দু ধর্মসেনা পরিচালিত ফর বেটার অর ফর ওয়ার্স নাটকে সরলা চরিত্রে তার মঞ্চে অভিষেক হয়েছিল। ২০১৬ সালে মার্কিন যুক্তরাষ্ট্রের লস অ্যাঞ্জেলেসে পারফর্মিং আর্টসের বিশ্ব চ্যাম্পিয়নশিপে প্রতিদ্বন্দ্বিতা করা শচিনিই প্রথম শ্রীলঙ্কান। তিনি ক্লাসিক্যাল/ওপেন/কন্টম্পোরারি বিভাগে অভিনয়ের জন্য দুটি রৌপ্য পদক এবং একটি ব্রোঞ্জ জিতেন। তিনি ২০১৭ সালে পারফর্মিং আর্টসের বিশ্ব চ্যাম্পিয়নশিপে আবার প্রতিদ্বন্দ্বিতা করেন এবং অভিনয় বিভাগে ৪টি ব্রোঞ্জ পদক জিতেন এবং তিনি সেরা জাতীয় পোশাকের জন্য সম্মানসূচক উল্লেখও পান।
নিডো (মার্কা)
নিডো হ'ল দুধের বিকল্প পাউডার এবং নেসলে কর্তৃক উৎপাদিত দুধের গুঁড়া ব্র্যান্ড বা মার্কা। এটি ১৯৪৪ সালে চালু হয়েছিল। এটি "শৈশবের প্রতিটি পর্যায়ে পুষ্টির সমাধান" সরবরাহ করার দাবি করে।
সম্পর্কিত
বিভিন্ন ধরনের মধ্যে স্কিমযুক্ত বা আধা-স্কিমযুক্তের পরিবর্তে তাত্ক্ষণিক গোটা শুকনো দুধ অন্তর্ভুক্ত রয়েছে, ভিটামিন এ ও ডি সহ এবং ক্যালসিয়ামের একটি ভাল উৎস। নেসলে.কম ওয়েবসাইটে বর্ণিত পণ্যগুলির মধ্যে নিডো ফোরটিফাইড (স্প্যানিশ ভাষায়) এবং একটি চর্বিবিহীন সংস্করণ, নিডো ১+, ফোরটিফাইড প্রাথমিক শৈশবকালীন শিশুদের জন্য প্রি-বায়োটিক ফাইবারযুক্ত রয়েছে। পুরো দুধে হ্রাসকৃত ফ্যাট জাতীয় ক্রিমিয়ার স্বাদ এবং অধিক ক্যালরি রয়েছে।
নেসলে বলে যে নীডো পণ্যগুলি এক বছরের কম বয়সী শিশুদের জন্য উপযুক্ত নয়। যদিও কোনও বয়সের প্রস্তাবনা নেই, বিপণনের বৈশিষ্ট হিসাবে এটি তিন বছরের বেশি বয়সের শিশুদের "বাড়ন্ত বাচ্চাদের পুষ্টিকর দুধ" বলা হয়। দুধে যেগুলি পাওয়া যায় তার জন্য নিডো অতিরিক্ত পুষ্টিগুণের সাথে শক্তিশালী, এবং বলা হয় যে বেড়ে উঠা শিশুর প্রয়োজনীয় বিশটিরও বেশি উপাদান এতে অন্তর্ভুক্ত আছে।
নিডো ১+ এ রয়েছে: ননফ্যাট দুধ, উদ্ভিজ্জ তেল (কর্ন, ক্যানোলা, খেজুর), চিনি, মাল্টোডেক্সট্রিন, ল্যাকটোজ, দুধের চর্বি, মধু, প্রি-বায়োটিক অলিগোফ্রুকটোজ এবং ইনুলিন, ২% এর কম ক্যালসিয়াম কার্বনেট, সয়া লেসিথিন, ভিটামিন বি৬, সি, ডি৩, এবং কে, ভিটামিন এ এবং ই অ্যাসিটেট হিসাবে, টাউরিন, ফেরাস সালফেট, জিঙ্ক সালফেট, নিয়াসিনামাইড, থায়ামিন মনোনাইট্রেট, ফলিক অ্যাসিড, বায়োটিন, ক্যালসিয়াম প্যানটোথিনেট এবং সোডিয়াম সেলিনেট।
নিডো ড্রাই হোল মিল্ক (নেদারল্যান্ডসের পণ্য) এর মধ্যে রয়েছে: পুরো দুধ, সয়া লেসিথিন।
সমালোচনা
পুষ্টি সমৃদ্ধ পণ্য অন্যান্য দুধ জাতীয় পানীয়গুলির প্রতিযোগী হয়ে উঠেছে। এটি স্তন্যদান প্রচারকারীসহ প্রাকৃতিক দুধের ব্যবহারকারীদের কাছ থেকেও সমালোচনার সম্মুখীন হয়েছে।
উপস্থিতি
নিডো মেক্সিকো, এশিয়া ( ইন্দোনেশিয়া বাদে, যেখানে এই দুধের নাম দানকাউ), মধ্য প্রাচ্য, আফ্রিকার বেশিরভাগ দক্ষিণ আমেরিকা, যুক্তরাজ্য এবং যুক্তরাষ্ট্রের কিছু অংশে বিশেষত নিউ ইয়র্ক সিটিতে পাওয়া যায়। কিছু অঞ্চলে, পণ্যটি নেসপ্রে নামে বিক্রি হয়।
স্পেনে, নিডো নামটি নেসলে পুরিনা পেটকেয়ার কর্তৃক বাজারজাতকৃত পাখির খাবারকে বোঝায় ।
মেলিনা মার্কুরি
মারিয়া আমালিয়া "মেলিনা" মার্কুরি (Μαρία Αμαλία "Μελίνα" Μερκούρη; ১৮ অক্টোবর ১৯২০ - ৬ মার্চ ১৯৯৪) ছিলেন একজন গ্রিক অভিনেত্রী, গায়িকা ও রাজনীতিবিদ। তিনি নেভার অন সানডে (১৯৬০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন। এছাড়া তিনি অভিনয় জীবনে তিনটি গোল্ডেন গ্লোব পুরস্কার ও দুটি বাফটা পুরস্কারের মনোনয়ন লাভ করেন।
প্রারম্ভিক জীবন
মার্কুরি ১৯২০ সালের ১৮ই অক্টোবর গ্রিসের অ্যাথেন্সে জন্মগ্রহণ করেন। তার পিতা স্টামাটিস মার্কুরিস ছিলেন সাবেক ক্যাভালরি কর্মকর্তা ও গ্রিক সংসদের সদস্য, এবং তার মাতা এরিনি লাপ্পা। মাধ্যমিক পাস করার পর তিনি ন্যাশনাল থিয়েটার অব ড্রামা স্কুলে ভর্তি হন এবং ১৯৪৪ সালে স্নাতক সম্পন্ন করেন। মার্কুরির প্রথম স্বামী পানোস হারোকোপোস ছিলেন ধনাঢ্য ভূস্বামী। তারা ১৯৪১ সালে বিবাহবন্ধনে আবদ্ধ হন এবং ১৯৬২ সালে তাদের বিবাহবিচ্ছেদ ঘটে।
কর্মজীবন
ন্যাশনাল থিয়েটার অব ড্রামা স্কুল থেকে স্নাতক সম্পন্ন করার পর মার্কিন গ্রিসের ন্যাশনাল থিয়েটারে যোগ দেন এবং ১৯৪৫ সালে ইউজিন ওনিলের মোর্নিং বিকামস্‌ ইলেক্ট্রা নাটকে ইলেক্ট্রা চরিত্রে অভিনয় করেন। ১৯৪৯ সালে তিনি কারোলোস কুনের নির্দেশনায় আর্ট থিয়েটারে টেনেসি উইলিয়ামসের আ স্ট্রিটকার নেমড ডিজায়ার মঞ্চনাটকে ব্লাঞ্চ ডোবোয়া চরিত্রে অভিনয় করে প্রথম আলোচিত সাফল্য অর্জন করেন। ১৯৫০ সাল পর্যন্ত তিনি এই থিয়েটারে আলডোস হাক্সলি, আর্থার মিলার ও অঁদ্রে রুসাঁর নাটকে কাজ করেন।
মার্কুরি অভিনীত প্রথম চলচ্চিত্র ছিল মাইকেল কাকোয়ানিস পরিচালিত গ্রিক ভাষার স্টেলা (১৯৫৫)। চলচ্চিত্রটি ১৯৫৬ সালের কান চলচ্চিত্র উৎসবে বিশেষ প্রশংসা লাভ করে, এবং সেখানে তিনি মার্কিন পরিচালক জুল ডাসিনের সাথে তার পরিচয় হয়। ডাসিনের সাথে পরে তিনি একাধিক চলচ্চিত্রে কাজ করেন এবং ১৯৬৬ সালে তার সাথে বিবাহবন্ধনে আবদ্ধ হন। ডাসিন পরিচালনায় মার্কুরি অভিনীত প্রথম চলচ্চিত্র ছিল হি হু মাস্ট ডাই (১৯৫৭)। এছাড়া তিনি ডাসিনের পরিচালনায় দ্য ল (১৯৫৯) চলচ্চিত্রে কাজ করেন। তিনি নেভার অন সানডে (১৯৬০) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার বাফটা পুরস্কারের মনোনয়ন লাভ করেন।
২০২৩ উয়েফা সুপার কাপ
২০২৩ উয়েফা সুপার কাপ হচ্ছে উয়েফা দ্বারা আয়োজিত উয়েফা সুপার কাপের ৪৮তম সংস্করণ, যেটি একটি বার্ষিক ফুটবল ম্যাচ এবং এই ম্যাচে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের চ্যাম্পিয়নগণ প্রতিদ্বন্দ্বিতা করবে। এই ম্যাচটিতে ২০২২–২৩ উয়েফা চ্যাম্পিয়নস লীগ এবং ২০২২–২৩ উয়েফা ইউরোপা লীগের বিজয়ী দল প্রতিদ্বন্দ্বিতা করবে। এই ম্যাচটি ২০২২ সালের আগস্ট মাসে রাশিয়ার কাজানের একে বার্স এরিনায় অনুষ্ঠিত হবে।
মাঠ
এই ম্যাচটি রাশিয়ায় অনুষ্ঠিত প্রথম উয়েফা সুপার কাপ এবং ২০০৯ উয়েফা নারী কাপ ফাইনালের পরে কাজান শহরে অনুষ্ঠিত উয়েফা ক্লাব প্রতিযোগিতার দ্বিতীয় ফাইনাল হবে। একে বার্স এরিনা ইতিপূর্বে ২০১৭ ফিফা কনফেডারেশন্স কাপ আয়োজন করেছিল, যেখানে তিনটি গ্রুপ পর্বের ম্যাচ এবং একটি সেমিফাইনাল অনুষ্ঠিত হয়েছে। এছাড়াও এই স্টেডিয়ামটি ২০১৮ ফিফা বিশ্বকাপের গ্রুপ পর্বের চারটি ম্যাচ, ১৬ দলের পর্বের একটি ম্যাচ এবং কোয়ার্টার-ফাইনালের একটি ম্যাচ আয়োজন করেছে।
২০১২ আইসিসি বিশ্ব টুয়েন্টি২০ কর্মকর্তা
অস্ট্রেলীয় আম্পায়ার ব্রুস অক্সেনফোর্ডকে ১৮ সেপ্টেম্বর থেকে ১৭ অক্টোবর, ২০১২ সালের আইসিসি বিশ্ব টুয়েন্টি২০ প্রতিযোগিতায় খেলা পরিচালনার জন্য আম্পায়ারদের তালিকায় অন্তর্ভুক্ত করা হয়। আম্পায়ারদের পূর্ণাঙ্গ তালিকায় ছিলেন - বিলি বাউডেন, আলীম দার, স্টিভ ডেভিস, কুমার ধর্মসেনা, মারাইজ ইরাসমাস, ইয়ান গোল্ড, টনি হিল, রিচার্ড কেটেলবরা, নাইজেল লং, আসাদ রউফ, সাইমন টাওফেল, রড টাকার (প্রত্যেকেই আইসিসি’র সেরা আম্পায়ার তালিকা থেকে) এবং ব্রুস অক্সেনফোর্ড (আইসিসি’র সেরা আম্পায়ার তালিকা থেকে)।
ম্যাচ রেফারী হিসেবে ছিলেন - রঞ্জন মাদুগালে ও জেফ ক্রো (উভয়ে আইসিসি ম্যাচ রেফারী সেরা তালিকা থেকে)। গ্রেইম লেব্রয় মহিলাদের বিশ্ব টুয়েন্টি২০ প্রতিযোগিতায় ম্যাচ রেফারীর দায়িত্ব পালন করেন।
কর্মকর্তা নির্বাচন সম্পর্কীয় কমিটিতে ছিলেন - আইসিসি জেনারেল ম্যানেজার ডেভ রিচার্ডসন, আইসিসি প্রধান ম্যাচ রেফারী রঞ্জন মাদুগালে; সাবেক খেলোয়াড়, কোচ, আম্পায়ার ও টেলিভিশনের ধারাভাষ্যকার ডেভিড লয়েড এবং সেরা আম্পায়ার তালিকার সাবেক সদস্য শ্রীনিবাস ভেঙ্কটরাঘবন।
হাইলাকান্দি
হাইলাকান্দি (Hailakandi) ভারতের  আসাম  রাজ্যের  হাইলাকান্দি জেলার একটি শহর।
ভৌগোলিক উপাত্ত
শহর টির অক্ষাংশ এবং দ্রাঘিমাংশ হল- । সমুদ্রপৃষ্ট থেকে এটার গড় উচ্চতা হচ্ছে- ২১ মিটার (৬৮ ফুট)।
জনসংখ্যার উপাত্ত
ভারতের ২০০১ সালের আদমশুমারি (লোক গণনা) অনুসারে হাইলাকান্দি শহরের জনসংখ্যা হচ্ছে- ২৯,৬৩৪। এরমধ্যে মহিলা ৫১% এবং পুরুষ ৪৯%।
এখানকার সাক্ষরতার হার ৭৭%। মহিলাদের সাক্ষরতার হার ৮০%, এবং পুরুষদের হার ৭৩%। সারা ভারতের সাক্ষরতার হার যেখানে ৫৯.৫%, সেখানে হাইলাকান্দির সাক্ষরতার হার  অনেক।
এই শহরের জনসংখ্যার ১১% হচ্ছে ৬ বছর বা তার কম বয়সী।
তথ্যসূত্র
হাইলাকান্দি
জর্জ স্মিথ (রসায়নবিদ)
পেশা
তিনি হার্ভার্ড কলেজ থেকে জীববিজ্ঞানের উপর স্নাতক করেন এবং একবছরের জন্য মাধ্যমিক স্কুলের শিক্ষক ও পরীক্ষাগারের যন্ত্রবিদ ছিলেন। তিনি হার্ভার্ড বিশ্ববিদ্যালয় থেকে ব্যাকটেরিয়া ও প্রতিষেধকবিজ্ঞানের উপর পিএইচডি অর্জন করেন। তিনি ১৯৭৫ সালে মিশৌরী কলম্বিয়া বিশ্ববিদ্যালয়ে যোগ দেওয়ার পূর্বে উইসকনসিন বিশ্ববিদ্যালয়ে (অলিভার স্মিথ) যিনি পরবর্তীতে নোবেল পান) পোস্ট ডক ছিলেন। তিনি ডিউক বিশ্ববিদ্যালয়ে ১৯৮৩-৮৪ রবার্ট ওয়েবস্টারের সাথে কাজ করেন। তার সেখানকার কাজই তাকে পরবর্তীতে নোবেল এনে দেয়।
তিনি দশা প্রদর্শনীর কাজের জন্য বিখ্যাত। এটা হচ্ছে এমন একপ্রকার কৌশল যার মাধ্যমে সুনির্দিষ্ট প্রোটিনের জেনেটিক কোড কৃত্রিমভাবে ব্যাকটেরিওফেজের কোট প্রোটিন জিনে প্রবেশ করানো হয়। এর ফলে সেই প্রোটিন ব্যাকটেরিওফেজের বাইরেও প্রদর্শিত হয়। স্মিথই প্রথম ১৯৮৫ সালে এই কৌশলকে প্রথম বর্ণনা করেন। তিনি ২০১৮ সালে এই কাজের জন্য গ্রেগ উইন্টার ও ফ্রান্সিস আর্নল্ডের সাথে একত্রে রসায়নে নোবেল পান।
সূরা মু'মিনূন
আল মু'মিনূন , (سورة المؤمنون), (মুমিনগণ) মুসলমানদের ধর্মীয় গ্রন্থ কুরআনের ২৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১৮টি।
নামকরণ
প্রথম আয়াত قَدْ أَفْلَحَ الْمُؤْمِنُونَ	থেকে সূরার নাম গৃহীত হয়েছে।
লিউপিন
রেভিস্টা লিউপিন (লিউপিন ম্যাগাজিন) আর্জেন্টিনার একটি মাসিক কমিক ম্যাগাজিন। গিলার্মো গুয়েরেরো ও হেক্টর মারিও সিডোলি ১৯৬৬ সালের ১ ফেব্রুয়ারি ম্যাগাজিনটি সর্বপ্রথম প্রকাশ করেন। ২০০৭ সালে ম্যাগাজিনটি সম্পূর্ণভাবে বাতিল করে দেওয়া হয়৷
কমিকটির নাম হয়েছে আর্জেন্টিনা এর বিখ্যাত কমিক নায়কচরিত্র লিউপিন এল পিতোলো এর নামানুসারে যা ১৯৫৯ থেকে শুরু হয়।
ধারণা
কমিকটি বিমান চালক লিউপিনের আকাশ ভ্রমণযাত্রা নিয়ে তৈরি হয়েছে। সাধারণত বিজ্ঞান ও প্রযুক্তিগত বিষয় কমিকটিতে প্রাধান্য পেয়েছে। এছাড়াও কমিকটিতে রয়েছে বিমান তৈরি, ছোটখাটো বৈদুত্যিক যন্ত্র, টেলিস্কোপ ও অন্যান্য প্রযুক্তি নির্মানের ধারণা। যদিও কমিকটি তেমন জনপ্রিয়তা পায়নি কিন্তু এটি আর্জেন্টাইন বিমানচালক, প্রকৌশলী ও একজন নাসা এর নভোচারীর কাছে যথেষ্ট গ্রহণযোগ্যতা পেয়েছে যাঁরা কমিকটি ছোটবেলায় পড়েছিলেন।
লিউপিন শব্দটি হলো বৈমানিক প্রদর্শনীর উদ্দেশ্যে দেওয়া আর্জেন্টাইন অপভাষা। শব্দটি ইংরেজি "লুপিং (looping)" থেকে গ্রহণ করা হয়েছে। শব্দটিতে "ইউ" এর উচ্চারণ স্প্যানিশ উচ্চারণের সাথে সদৃশ নয়।
বেটি কম্পসন
বেটি কম্পসন (জন্ম এলিনর লুইসিম কম্পসন; ১৯ মার্চ ১৮৯৭ - ১৮ এপ্রিল ১৯৭৪) ছিলেন একজন মার্কিন অভিনেত্রী ও চলচ্চিত্র প্রযোজক। তিনি হলিউডের নির্বাক যুগ থেকে চলচ্চিত্রে কাজ শুরু করেন। তিনি দ্য ডকস অব নিউ ইয়র্ক ও দ্য বার্কার চলচ্চিত্রে অভিনয়ের জন্য প্রসিদ্ধ। দ্য বার্কার চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত সর্বশেষ চলচ্চিত্র ছিল হেয়ার কামস ট্রাবল (১৯৪৮)। এরপর তিনি অভিনয় থেকে অবসর নেন।
লিউপিন
ধারণা
নেস্টর কার্শনার, যিনি ২০০৩ থেকে ২০০৭ সাল পর্যন্ত আর্জেন্টিনার প্রেসিডেন্ট ছিলেন তাঁকে লিউপিন নামে ডাকা হতো তাঁর শারীরিক গঠনের সাথে লিউপিনের সাদৃশ্য থাকায়। ২০০৬ সালের ডিসেম্বর মাসে সিডোলি মৃত্যুবরণ করেন। তাঁর মৃত্যুর কারনে কে এই কমিকের মালিক হবে সেটা নিয়ে সিডোলির বিধবা স্ত্রী ও গুয়েরেরো বিতর্ক শুরু করেন। যার ফলে রেভিস্টা লিউপিন ম্যাগাজিনটি মার্চ মাসে সম্পূর্ণ বাতিল ঘোষণা করা হয়। তবে কমিকটির কিছু চরিত্র গুয়েরেরো নিজের ম্যাগাজিনে নিয়ে আসেন। যা হোক, গুয়েরেরো ২০০৯ এর ২৫শে জুন মৃত্যুবরণ করেন।
বেটি কম্পসন
প্রারম্ভিক জীবন
কম্পসন ১৮৯৭ সালের ১৯ই মার্চ ইউটা অঙ্গরাজ্যের বিভারের এক খনির ক্যাম্পে জন্মগ্রহণ করেন। তার পিতা ভার্জিল কম্পসন এবং মাতা ম্যারি রাউশার। তার পিতা ছিলেন খনির প্রকৌশলী, স্বর্ণ অনুসন্ধানী ও মুদি দোকানের মালিক, এবং তার মা গৃহপরিচারিকা ও হোটেলে কাজ করতেন। কম্পসন সল্ট লেক হাই স্কুলে পড়াশোনা করেন। তার কিশোর বয়সে তার পিতা মারা যান, এবং তিনি সল্ট লেক সিটিতে একটি থিয়েটারে বেহালাবাদক হিসেবে কাজ পান।
লিউপিন
তথ্যসূত্র
Lúpin
মাস্তাননগর রেলওয়ে স্টেশন
মাস্তাননগর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।
বেটি কম্পসন
কর্মজীবন
১৯২৮ সালে তিনি ফার্স্ট ন্যাশনাল পিকচার্সের অংশিক সবাক চলচ্চিত্র দ্য বার্কার-এ অভিনয় করেন। এই চলচ্চিত্রে ক্যারি চরিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, তবে তিনি ককুট চলচ্চিত্রের জন্য মনোনীত ম্যারি পিকফোর্ডের নিকট হেরে যান। একই বছর তিনি নির্বাক কোর্ট-মার্শাল চলচ্চিত্রে কাজ করেন, যা বর্তমানে পাওয়া যায় না। এছাড়া তিনি এই বছর জোসেফ ফন স্টার্নবের্গের বিপুল সমাদৃত দ্য ডকস অব নিউ ইয়র্ক চলচ্চিত্রে একজন যৌনকর্মী চরিত্রে অভিনয় করেন।
মাস্তাননগর রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে মাস্তাননগর রেলওয়ে স্টেশন তৈরি করা হয়।
পরিষেবা
মাস্তাননগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
আর্মেনিয়ার প্রশাসনিক বিভাগ
আর্মেনিয়া মোট এগারটি প্রশাসনিক বিভাগে বিভক্ত। এদের মধ্যে ১০ টি হচ্ছে প্রদেশ, যেগুলো আর্মেনিয়ান ভাষায় մարզեր (মার্যের, marzer; বাংলা: অঞ্চল), বা একবচনে մարզ (মার্য) নামে পরিচিত।
ইয়েরেভান শহরটিকে আলাদাভাবে, দেশের রাজধানী হিসেবে বিশেষ প্রশাসনিক মর্যাদা দেওয়া হয়। দশটি মার্যের এর প্রধান নির্বাহীদের বলা হয় মার্যপেট (marzpet), যারা আর্মেনিয়া সরকার কর্তৃক নিযুক্ত হন। ইয়েরেভানের প্রধান নির্বাহী হচ্ছেন মেয়র, যিনি প্রেসিডেন্ট কর্তৃক নিযুক্ত হন।
প্রথম স্তরের প্রশাসনিক বিভাগসমূহ
নিচের ছকে আর্মেনিয়ার সকল প্রদেশ ও তাদের জনসংখ্যা, আয়তন এবং ঘনত্ব সম্পর্কে তথ্য রয়েছে। সংখ্যাগুলো আর্মেনীয় পরিসংখ্যান-বিষয়ক পরিষদ (Statistical Committee of America) হতে প্রাপ্ত। উল্লেখ্য যে, জেগহার্কুনিক প্রদেশের মধ্যে সেভান হ্রদও অন্তর্ভুক্ত, যা এই প্রদেশের আয়তন জুড়ে রয়েছে।
পৌর সম্প্রদায়সমূহ (হামায়েঙ্কনার)
প্রজাতন্ত্রের প্রতিটি প্রদেশে হামায়েঙ্কনার (একবচন: হামায়েঙ্ক ; পৌর সম্প্রদায় বা মিউনিসিপ্যাল কমিউনিটি) রয়েছে, যেগুলোকে বর্তমানে প্রশাসনের দ্বিতীয় স্তর হিসেবে বিবেচনা করা হয়। প্রতিটি পৌরসভা - যা সম্প্রদায় (গ্রামীণ বা শহুরে) হিসেবে পরিচিত, একটি স্ব-শাসিত প্রতিষ্ঠান, এবং এক বা একাধিক বসতি (bnakavayrer, একবচন: bnakavayr) নিয়ে গঠিত। বসতি বলতে শহর (kaghakner, একবচন: kaghak) অথবা গ্রামকে (gyugher, একবচন: gyugh) নির্দেশ করে। জানুয়ারি ২০১৮ হতে, আর্মেনিয়া ৫০৩টি সম্প্রদায়ে বিভক্ত যার ৪৬টি শহুরে এবং বাকি ৪৬৭টি গ্রামীণ। রাজধানী শহর ইয়েরেভানকেও একটি সম্প্রদায়ের মর্যাদা দেওয়া হয়ে থাকে। ইয়েরেভান আবার বারোটি অর্ধ-স্বায়ত্তশাসিত জেলায় বিভক্ত।
জুলিয়াস ফুচিক
প্রারম্ভিক জীবন
চেকোস্লোভাকিয়া র প্রাগ শহরে এক শ্রমিক পরিবারে ১৯০৩ সালে জন্মগ্রহণ করেন জুলিয়াস ফুচিক। পিতা ছিলেন ইস্পাত কারখানার শ্রমিক। ছাত্রাবস্থা থেকে রাজনীতি, সংগীত ও সাহিত্যের প্রতি ঝোঁক ছিল। মাত্র বারো বছর বয়েসেই পত্রিকা প্রকাশ করার চিন্তাভাবনা তার মাথায় আসে। পত্রিকাটির নাম রেখেছিলেন 'স্লোভান'। এছাড়া সখের থিয়েটারেও অভিনয় করতেন।
রাজনীতি ও সাংবাদিকতা
১৯২০ সালে কলেজে পড়ার সময় চেকোস্লোভাকিয়া সামাজিক গণতান্ত্রিক শ্রমিক দলে যোগদান করেন। বামপন্থী রাজনীতি তে আগ্রহ ছিল। ১৯২১ সালে চেকোস্লোভাকিয়া কমিউনিস্ট পার্টি গঠিত হলে তার সক্রিয় সদস্য হয়ে পড়েন তিনি। পার্টির রাজনৈতিক মুখপত্রে সাংস্কৃতিক বিষয়ের ওপর তখন থেকে লেখালিখি ও সাংবাদিকতার কাজে যুক্ত হয়ে যান। ১৯২৯ সালে 'ভোরবা' (সৃষ্টি) পত্রিকার প্রধান সম্পাদক এবং কমিউনিস্ট পার্টির মুখপত্র 'রুদে প্রাভো'তে (লাল আইন) নিয়মিত লেখা তাকে সাংবাদিক হিসেবে প্রতিষ্ঠা দেয়। একাধিকবার রাজনৈতিক লেখার জন্যে গ্রেপ্তার হতে হয়েছে তাকে। ১৯৩০ সালে প্রথমবার সোভিয়েত ইউনিয়ন যান চার মাসের জন্যে এবং সমাজতান্ত্রিক দেশ সম্পর্কে তার সেই অভিজ্ঞতার কথা বই আকারে বের হয়। ১৯৩৪ সালে দ্বিতীয় বার সেদেশে গিয়ে দুই বছর অতিবাহিত করেন এবং তার পাঠানো তথ্য, সংবাদ ইত্যাদি পার্টির মুখপত্রে প্রকাশিত হয়। আন্ত: পার্টি বিতর্কে তিনি দৃঢ়ভাবে স্তালিনপন্থী অবস্থান নেন। ১৯৩৮ সালে তিনি বিবাহ করেন অগাস্তিনা ফুচিকোভা কে। নাৎসী আক্রমনের আগেই ১৯৩৮ সালে দেশজুড়ে কমিউনিস্ট পার্টি নিষিদ্ধ ঘোষিত হয়। ১৯৩৯ সাল নাগাদ হিটলারে র নাজি বাহিনী চেকোস্লোভাকিয়া দখল করে। নির্ভীক সাংবাদিক ফুচিক গোপন আস্তানা থেকে পত্রিকা, হ্যান্ডবিল ইত্যাদি প্রকাশ ও প্রচার করতে থাকেন ঝুঁকি নিয়েও। নাৎসি পার্টি র গোয়েন্দা বাহিনী ১৯৪০ সাল থেকে তাকে খুঁজতে শুরু করে। ততদিনে তিনি কমিউনিস্ট পার্টির কেন্দ্রীয় কমিটির সদস্য ও নামকরা সাংবাদিক হিসেবে দেশজোড়া পরিচিতি পেয়েছেন। ১৯৪২ খৃষ্টাব্দের ২৪ এপ্রিল গোপন আস্তানায় হানা দিয়ে গেস্টাপো বাহিনী আরো ছয়জন কমিউনিস্ট কর্মীর সাথে তাকে গ্রেপ্তার করে। জানা যায় গ্রেপ্তারি এড়াতে কমরেডদের পরামর্শ দিয়েছিলেন তাকে গুলি করতে কিন্তু সে আদেশ তার সাথীরা অমান্য করেন।
বিচার ও মৃত্যু
১৯৪৩ সালে তাকে নাৎসি জার্মানি তে পাঠানো হয়েছিল। বার্লিন সহ বিভিন্ন জেলে রাখে এবং ধারাবাহিক নির্যাতনের পর নিষিদ্ধ রাজনৈতিক কার্যকলাপ ও গভীর ষড়যন্ত্রের অভিযোগে, বিচারের প্রহসনান্তে মৃত্যুদণ্ড দেওয়া হয়। ৮ সেপ্টেম্বর ১৯৪৩ সালে তাকে ফাঁসিতে ঝুলিয়ে হত্যা করে নাজী কর্তৃপক্ষ। তার স্ত্রী অগাস্টিনা ফুচিকোভা'কেও কনসেন্ট্রেশন ক্যাম্পে পাঠানো হয়েছিল।
বাদশাহ মিয়া চৌধুরী সড়ক
বাদশাহ মিয়া চৌধুরী সড়ক বা বাদশা মিয়া চৌধুরী সড়ক বাংলাদেশের চট্টগ্রাম শহরের মেহেদীবাগ এলাকায় অবস্থিত একটি সড়ক। এটি নগরীর প্রায় কেন্দ্রে অবস্থিত। চট্টগ্রামের তৎকালীন সমাজসেবক ও শিক্ষানুরাগী বাদশা মিয়া চৌধুরীর নামে এ সড়কের নামকরণ করা হয়েছে। চট্টগ্রাম বিশ্ববিদ্যালয়ের চারুকলা ইনস্টিটিউট, এবং চট্টগ্রাম ওয়ার সিমেট্রি এ সড়কে অবস্থিত।
সীমারেখা
নগরীরর চট্টেশ্বরী সড়ক থেকে উত্তর দিকে গোল পাহাড় মোড়ের নিকটস্থ ও আর নিজাম সড়ক পর্যন্ত সড়কটি বিস্তৃত।
নৈমিষারণ্য
নৈমিষারণ্য (দেবনাগরী: नैमिषारण्य) বা নৈমিষ হল একটি পবিত্র বন যা রামায়ণ ও মহাভারত উভয়ের পাশাপাশি পুরাণ সাহিত্যে প্রায়শই উল্লেখ করা হয়েছে। এটি সেই জায়গা যেখানে ঋষিদের একটি বিশাল সমাবেশের আগে প্রথমবারের মতো পুরাণ বর্ণিত হয়েছিল। উপযুক্ত স্থানটি নিঃসন্দেহে অনেক বেশি ধর্মীয় কার্যকারিতা ছিল কারণ এটি ষাট হাজার ঋষির আবাস ছিল।
প্রাচীন বনটি ভারতের উত্তর প্রদেশের সীতাপুর জেলায় গোমতী নদীর তীরে অবস্থিত আধুনিক দিনের নিমসারের সাথে মিলে যায়।
ব্যুৎপত্তি
ব্রাহ্মণগণ 'নিমিষ' থেকে নৈমিষারণ্য নামটি নিয়েছে, "চোখের পলক"; তাই নৈমিষারণ্য মানে "বন বা পুল যেখানে চোখের পলকে ঋষি গৌরমুখ অসুরদের বাহিনীকে ধ্বংস করেছিলেন।" ব্রাহ্মণ ও উপনিষদিক সাহিত্যে প্রথমবারের মতো নৈমিষিয় চিত্রিত হয়েছে। এই শব্দগুলি নৈমিষ বনের বাসিন্দাদের বোঝায়। কঠ-সংহিতা ও ব্রাহ্মণে তাদের উল্লেখ করা হয়েছে বিশেষ পবিত্রতা।
বরাহ পুরাণে, এটিকে সেই অঞ্চল হিসেবে বর্ণনা করা হয়েছে যেখানে নিমিষ (সময়ের ক্ষুদ্রতম একক) মধ্যে দৈত্যদের (দানবদের) হত্যা করা হয়েছিল এবং সেই স্থানটিকে শান্তির আবাসে পরিণত করা হয়েছিল।
রামায়ণ
রামায়ণ অনুসারে, নৈমিষ গোমতী নদীর তীরে অবস্থিত ছিল। স্থানটির সাথে সংযুক্ত পবিত্রতা এমন ছিল যে রাম এই বনে অশ্বমেধ বলি উদযাপন করতে চেয়েছিলেন এবং সেই অনুযায়ী, তার ছোট ভাই লক্ষ্মণকে ঘোড়ার দায়িত্বে পুরোহিতদের সহায়তায় রেখে নিজে বনে গিয়েছিলেন। বলিদানের সময়ই বাল্মীকি তার শিষ্যদের সাথে সেখানে এসেছিলেন এবং দূরত্বে কিছু আরামদায়ক কুঁড়েঘর তৈরি করেছিলেন। তারপর লব ও কুশ পুরো রামায়ণ পাঠ করলেন যা রামকে নিশ্চিত করেছিল যে তারা সীতার যমজ পুত্র। শেষ পর্যন্ত, সীতার আমন্ত্রণে পৃথিবী মা আবির্ভূত হন এবং তার নির্দোষতা প্রমাণ করে তাকে পৃথিবীর অন্ত্রে নিয়ে আসেন।
মহাভারত
মহাভারতের আদিপর্বে, বনটিকে হিমাবতের পর্বত অঞ্চলের পূর্ব দিকে (প্রচিম দিশম) অবস্থিত বলে উল্লেখ করা হয়েছে যেখানে অনেক পবিত্র স্থান রয়েছে। মহাকাব্যে, নৈমিষারণ্যে ঋষিদের বসবাস এবং বছরের পর বছর ধরে যজ্ঞ করার উল্লেখ রয়েছে। এখানে শৌনক বারো বছরের যজ্ঞ করেছিলেন যাতে প্রচুর সংখ্যক দ্রষ্টা উপস্থিত ছিলেন, যাদের মধ্যে সবচেয়ে বিশিষ্ট এবং বিশিষ্ট ছিলেন লোমহর্ষণের পুত্র উগ্রশ্রব-সৌতী। তাঁর ব্যক্তিত্ব ভারতীয় সংস্কৃতির সমস্ত পণ্ডিতদের দৃষ্টি আকর্ষণ করে। তাকে পুরাণে সুপণ্ডিত হিসেবে বর্ণনা করা হয়েছে যেগুলো তিনি সূক্ষ্ম নিষ্ঠার সাথে চাষ করেছিলেন। সৌতীর পিতা লোমহর্ষণ যিনি মহান কৃষ্ণ-দ্বৈপায়ন ব্যাসের শিষ্য ছিলেন, তিনি একবার পরের অনুরোধে বনের বাসিন্দাদের সামনে অস্তিকার কাহিনী বর্ণনা করেছিলেন।
এটাও বিশ্বাস করা হয় যে, বনে থাকা মহান ঋষিদের দেখতে সরস্বতী নদী তার গতিপথ পূর্ব দিকে ঘুরিয়ে নিয়েছিল।
বাষ্প কোণ
বাষ্প কোণ হল একধরনের বাষ্পের মেঘ। যখন কোন বস্তু খুবই দ্রুতগতিতে চলতে চলতে মধ্যবর্তী গতিতে চলে আসে মেঘটি সাধারণত তখন তৈরী হয়। মধ্যবর্তী গতিতে বস্তুর চারপাশের জলীয় বাতাস প্রচন্ডচাপে বাষ্প কোন তৈরী করে। মেঘটি যেমন চোখের পলকে তৈরী হয়, তেমনি চোখের পলকে মিলিয়ে যায়।
উদাহরণ
উদাহরণ হিসেবে বলা যায়, একটি উড়োজাহাজ যখন তার মধ্যবর্তী (বায়ুর গতি) গতিতে প্রবেশ করে তখন মাঝে মাঝে এই বাষ্প কোণ তৈরী হয়।
বিষ্ণুপ্রিয়া মণিপুরী ভাষার সাহিত্যিক
তথ্যসূত্র
বিষ্ণুপ্রিয়া মণিপুরীর সাহিত্যিক
নংমাইথেম রতনবালা দেবী
নংমাইথেম রতনবালা দেবী (জন্ম ২রা ডিসেম্বর ১৯৯৯) হলেন মণিপুরের একজন ভারতীয় মহিলা পেশাদার ফুটবলার। তিনি গোকুলম কেরালা এবং ভারতের মহিলা জাতীয় ফুটবল দলের হয়ে খেলেন। তিনি ২০১৮ সালে এএফসি কাপ যোগ্যতা অর্জনের ম্যাচে আন্তর্জাতিকভাবে নিজের অভিষেক ম্যাচ খেলেছেন।
কর্মজীবন
২০১৮ এএফসি মহিলা এশিয়ান কাপ বাছাইপর্বের সময় রতনবালা জাতীয় দলে ডাক পান এবং সেখানে তিনি ২০১৭ সালের ১১ই এপ্রিল হংকংয়ের বিরুদ্ধে তাঁর প্রথম গোল করেন। এরপর তিনি ভারতের মহিলা জাতীয় ফুটবল দলের নিয়মিত সদস্য হয়ে ওঠেন। তাঁর দ্বিতীয় গোলটি এসেছিল ২০১৮ সালের ১৩ই নভেম্বর, ২০২০ এএফসি মহিলা অলিম্পিক যোগ্যতা অর্জনের প্রথম রাউন্ডে মিয়ানমারের বিরুদ্ধে। তারপর ২০১৯ সালের ২১শে জানুয়ারী হংকংয়ের বিপক্ষে প্রীতি ম্যাচে তিনি আরেকটি গোল করেন এবং ২০১৯ সালের ২৭শে জানুয়ারি ইন্দোনেশিয়ার বিরুদ্ধে আরেকটি প্রীতি ম্যাচে তিনি জাতীয় দলের হয়ে তাঁর প্রথম হ্যাটট্রিক করেন।  তারপর ২০১৯ গোল্ডকাপে তিনি ১১ই ফেব্রুয়ারি নেপালের বিপক্ষে আরেকটি গোল করেন। ২০১৯ সাফ মহিলা চ্যাম্পিয়নশিপে তিনি ২টি গোল করেছিলেন, একটি ১৩ই মার্চ মালদ্বীপের বিরুদ্ধে এবং আরেকটি ১৭ই মার্চ শ্রীলঙ্কার বিপক্ষে। ২০২০ এএফসি মহিলা অলিম্পিক যোগ্যতা অর্জনের দ্বিতীয় রাউন্ডে, ২০১৯ সালের ৯ই এপ্রিল, তিনি মিয়ানমারের বিরুদ্ধে "৩ - ৩" গোলের রোমাঞ্চকর অ্যাকশন ম্যাচে ১টি গোল করেছিলেন। দুর্ভাগ্যবশত ভারত ২০২০ এএফসি মহিলা অলিম্পিক যোগ্যতা অর্জনের তৃতীয় রাউন্ডে গোল পার্থক্যের জন্য যোগ্যতা অর্জন করতে পারেনি।
আন্তর্জাতিক গোল
ভারত
সাফ মহিলা চ্যাম্পিয়নশিপ : ২০১৯ দক্ষিণ এশিয়ান গেমসের স্বর্ণপদক: ২০১৯
সেতু এফসি
ভারতীয় মহিলা লীগ : ২০১৮-১৯
গোকুলম কেরালা
ভারতীয় মহিলা লীগ : ২০২১-২২
ক্রিফসা
ইন্ডিয়ান উইমেনস লিগের রানার্স আপ: ২০১৯-২০
মণিপুর
জাতীয় গেমসে স্বর্ণপদক: ২০২২
স্বতন্ত্র
ভারতীয় মহিলা লীগের সবচেয়ে মূল্যবান খেলোয়াড়: ২০১৯-২০ ভারতীয় মহিলা লীগ উদীয়মান খেলোয়াড়: ২০১৮-১৯
ইউনিকোডে অলচিকি লিপি
অলচিকি লিপি সাঁওতালি ভাষাকে লিখিত রূপ দেওয়ার জন্য বিংশ শতাব্দীর প্রথম ভাগে উদ্ভূত একটি লিপি বিশেষ।এর আগে রোমান হরফে সাঁওতালি ভাষাকে লিখিত রূপে দেওয়া হয়। যা এখনো বাংলাদেশে ব্যবহার করা হয়।
পার্সি টুয়েন্টিম্যান-জোন্স
পার্সি সিডনি টুয়েন্টিম্যান-জোন্স (Percy Twentyman-Jones; জন্ম: ১৩ সেপ্টেম্বর, ১৮৭৬ - মৃত্যু: ৮ মার্চ, ১৯৫৪) বিউফোর্ট ওয়েস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন পার্সি টুয়েন্টিম্যান-জোন্স। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৮৯৭-৯৮ মৌসুম থেকে ১৯০৫-০৬ মৌসুম পর্যন্ত পার্সি টুয়েন্টিম্যান-জোন্সের প্রথম-শ্রেণীর খেলোয়াড়ী জীবন চলমান ছিল।
১৮৯৮ থেকে ১৯০৫ সময়কালে ওয়েস্টার্ন প্রভিন্সের পক্ষে ডানহাতি ব্যাটসম্যান হিসেবে খেলেছেন। ব্যাটিং অনুপযোগী পিচেও সফররত অস্ট্রেলিয়া একাদশের বিপক্ষে ৩৩ ও দলের ৮০ রানের মধ্যে ৫০ রান তুলেছিলেন। উভয় ইনিংসেই তিনি দলের শীর্ষ রান সংগ্রাহক ছিলেন। এরফলে, কেপটাউনে সিরিজের তৃতীয় টেস্টে তাকে দক্ষিণ আফ্রিকান দলের সদস্যরূপে অন্তর্ভুক্ত করা হয়।
আন্তর্জাতিক ক্রিকেট
ক্রিকেট খেলার পাশাপাশি রাগবি ইউনিয়ন খেলায়ও দক্ষ ছিলেন। ১৮৯৬ সালে দক্ষিণ আফ্রিকার পক্ষে রাগবি ইউনিয়নের তিনটি টেস্টে অংশ নিয়েছিলেন। ওয়েস্টার্ন প্রভিন্সের পক্ষে রাগবি ইউনিয়নে অংশ নিয়েছেন। উইং হিসেবে মাঠে অবস্থান করতেন। ১৮৯৬ সালে ব্রিটিশ লায়ন্স দল দক্ষিণ আফ্রিকায় তিনটি খেলায় অংশ নেয়। সবগুলো খেলাতেই তার অংশগ্রহণ ছিল। কিম্বার্লীতে খেলোয়াড়ী জীবনের একমাত্র আন্তর্জাতিক ট্রাই লাভ করেছিলেন। তবে, ঐ খেলায় স্বাগতিক দল ৩-৯ ব্যবধানে পরাভূত হয়েছিল। চূড়ান্ত টেস্টই তার সর্বশেষ খেলা ছিল। ৫-০ ব্যবধানে দক্ষিণ আফ্রিকা তাদের ইতিহাসের প্রথম আন্তর্জাতিক খেলায় জয় পায়।
ব্যক্তিগত জীবন
খেলোয়াড়ী জীবন শেষে বিচারকের ভূমিকায় অবতীর্ণ হয়েছিলেন তিনি। ১৮৯৮ সালে আইনজীবী হিসেবে সনদ পান। ১৯২৬ সালে বিচারক হিসেবে নিযুক্ত হন। এছাড়াও, প্রথিতযশা ক্রীড়া প্রশাসক ছিলেন।
ব্যক্তিগত জীবনে বিবাহিত ছিলেন। এক কন্যা সন্তানের জনক ছিলেন। ৮ মার্চ, ১৯৫৪ তারিখে ৭৮ বছর বয়সে কেপটাউনে জটিল অপারেশনের পর পার্সি টুয়েন্টিম্যান-জোন্সের দেহাবসান ঘটে।
ফরিদপুর সিটি কর্পোরেশন
ফরিদপুর পৌরসভা বাংলাদেশের ফরিদপুরের একটি স্থানীয় সরকার সংস্থা।
ইতিহাস
প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৮৫০ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নীত হয়।
প্রশাসনিক অবকাঠামো
ফরিদপুর সিটি কর্পোরেশনের আয়তন ৬০.২৪ বর্গ কি.মি। জনসংখ্যা ৫ লক্ষ ৫৭ হাজার।
বীজমন্ত্র
বীজমন্ত্র (बीजमन्त्र, ), হল একক মন্ত্র যা তন্ত্র ও তান্ত্রিক হিন্দুধর্মের প্রদত্ত দেবতার সারাংশ ধারণ করে বলে বিশ্বাস করা হয়। এটি দেবতার আহ্বানের জন্য আচারানুষ্ঠানিকভাবে উচ্চারিত হয়, যার মধ্যে এটিকে প্রকৃত নাম এবং সেইসাথে প্রকাশ হিসাবে গণ্য করা হয়। এটি প্রদত্ত দেবতার নামের প্রথম কয়েকটি অক্ষর দিয়ে তৈরি একটি রহস্যময় ধ্বনি বলে মনে করা হয়, যার উচ্চারণ অনুগামীকে আধ্যাত্মিক পবিত্রতা অর্জন করতে দেয়। এই মন্ত্রগুলি শরীরের চক্রের সাথেও যুক্ত।
নমুনা
কয়েকটি প্রধান বীজমন্ত্রের মধ্যে রয়েছে: অন্যান্য উল্লেখযোগ্য বীজমন্ত্রের মধ্যে রয়েছে:
ডেইলি ট্রিবিউন
ডেইলি ট্রিবিউন বাহরাইনের একটি ইংরেজি ভাষার দৈনিক পত্রিকা ।
ইতিহাস এবং প্রোফাইল
ডেইলি ট্রিবিউন বাহরাইন আল-আইয়াম প্রকাশনাগুলির আরবি সংবাদপত্রগুলির পরিবারের অন্তর্ভুক্ত। সংবাদপত্রটি মিডিয়া গ্রুপ ম্যাকিন্ডিস হোল্ডিং সংস্থা দ্বারা উৎপাদিত এবং পরিচালনা করে ।
মীরসরাই রেলওয়ে স্টেশন
মীরসরাই রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার মীরসরাই উপজেলায় অবস্থিত একটি রেলওয়ে স্টেশন।